da da fr en da en da sv sv de sv ro de sv da da nb da pt en da da en de da en en en da da da da da fr da da da en en de da fr pt en id fr en da en da sv sv de sv ro de sv da da nb da pt en da da en de da en en en da da da da da fr da da da en en de da fr pt en en da da da da da da da da da da da da da da da da da da da da da da nb da ro da da da da da da da da da da da da da da da da da da da da da da da da da da da ru sv en da sv da da es da da da da da da da da da da da da da da da da da da da da da de da da da de nl en en en en en de da da da da en da da da en da en da ro da da en en en da en
Workshop for spirende selvstændige sygeplejersker - BjørengKlinik
Bivirkninger og senfølger ved cancerbehandling
Denne workshop er for dig, der:
Drømmer om at starte op som selvstændig sygeplejerske inden for et konkret område og er nysgerrig på, hvad det kræver
For nyligt er startet op som selvstændig sygeplejerske
Søger sparring, inspiration og netværk med andre spirende selvstændige sygeplejersker.
Ønsker overblik og information omkring alle de praktiske faktorer, du skal have styr på, når du starter virksomhed som sygeplejerske
Rejsen fra lønmodtager til selvstændig kan føles en smule uoverskuelig, hvis du ikke har nogen at sparre med. For hvor starter man, når man står med sin spirende idé mellem hænderne?
Da jeg selv startede op som selvstændig sygeplejersker for to år siden, lykkes det mig ikke at finde andre selvstændige sygeplejersker, jeg kunne spejle mig i. Min fagforeningen kunne heller ikke vejlede mig. For mig var det learning by doing og sparring med andre selvstændige sundhedspersoner.
Den rejse vil jeg gerne gøre lettere for dig.
På workshoppen får du et overblik over, hvad du skal være opmærksom på, når du starter op som selvstændig. Sammen udarbejder vi en tjekliste, så du ved, hvad du skal være opmærksom på gennem hele processen. Desuden får du mulighed for sparring og feedback med andre spirende selvstændige, mens du endnu er i opstartsfasen.
På workshoppen kommer vi blandt andet til at fokusere på:
Præsentation og idéudvikling af dit produkt eller din virksomhed samt feedback herpå:
Vi tager de forskellige spirende idéer under lup og undersøger mulighederne for vækst og trivsel:
Hvor kommer din idé fra?
Er der vækstmuligheder og potentialer, du endnu ikke har udforsket?
Vi udfolder idéen så meget, vi kan, og kigger herefter på markedsmuligheder og potentielle målgrupper.
Hvor starter man, når man gerne vil være selvstændig?
Der er en del praktiske ting, man skal have styr på, når man starter op som selvstændig:
Hvordan registrerer du din virksomhed?
Skal du betale moms eller lønsum?
Hvordan er det nu lige med journalisering?
Alle disse spørgsmål kan let komme til at virke afskrækkende og uoverskuelige.
På kurset vil du få et overblik over de praktiske ting, du skal have styr på, og informationer om, hvor du kan få hjælp til de enkelte ting.
Hvordan sætter du din pris?
For de fleste selvstændige kan det være svært at prissætte sine ydelser. Det hjælper jeg dig med på denne workshop.
Vi kommer blandt andet til at tale om:
Hvilken månedsløn, du gerne vil ligge på?
Hvor mange timer du gerne vil arbejde?
Hvad vil din målgruppe betale?
Hvad har du af udgifter?
Hvad koster lignende ydelser?
Hvor værdifuldt er dit arbejde?
Hvor værdifuld er din tid?
Som selvstændig i det private kommer en del af dit arbejde til at bestå i at tiltrække klienter til din virksomhed.
Derfor er det vigtigt at få styr på dine målgrupper og få lagt en strategi for din markedsføring, så du når ud til dine kunder.
Vi ser nærmere på målgrupper og taler om, hvordan du rammer dem bedst via markedsføring af din virksomhed.
Retning, strategi og forretningsplan for din virksomhed.
Fra spirende frø til fuldvoksen solsikke. Hvis du planter dit frø i dag, hvordan ser det så ud om 1 år, 3 år og 5 år?
Det kan en forretningsplan hjælpe dig med at visualisere. En forretningsplan er et styringsredskab, der har til formål at skitsere, hvad du gerne vil opnå med din virksomhed, og hvordan du vil bygge den op.
Vi taler om forretningsplaner, og jeg supplerer med et indblik i, hvordan coaching og mentoring kan hjælpe din virksomhed med at skabe retning, strategi og vækst.
Netværksarbejde er fuldstændig uundværligt, når du starter op som selvstændig og kan for mange være den letteste vej til omsætning. Men hvad er netværk? Og hvordan indgår man de bedste netværkssamarbejder?
Du har allerede dit første netværk blandt deltagerne på denne workshop: Hvad kan I bruge hinanden til, og hvordan kan I støtte hinanden fremadrettet?
Send en mail til bitten@bjorengklinik.dk for at komme på venteliste
Der er mulighed for parkering i Sallings og Magasins parkeringshuse samt ved Scandinavian Center. Alle i gåafstand til klinikken.
Der vil være fuld forplejning på workshoppen.
Vores franske kok Derrick Butler har lovet os en eksklusiv oplevelse.
100 procent økologisk og gourmet
Fisk eller kød samt to salater
Ost, pesto med mere
Lækker kage med tilbehør
I pauserne serverer vi stempelkaffe, urtete, vand, økologisk frugt og kage.
Vi skal også ud og nyde den friske luft og bevæge kroppen.
Der er plads til 12 deltagere på kurset.
Tilmeldingen er bindende 21 dage før kurset starter. Herefter vil kursusafgiften ikke blive betalt tilbage. Har du en kollega, der kan overtage din plads, er det helt ok for os. Du skal blot give besked inden kursusstart.
Afmelder du kurset tidligere end 21 dage før kurset starter, får du refunderet kursusbeløbet minus 200 kroner i administrationsgebyr.
I tilfælde af sygdom kan vi tilbyde dig en plads på det efterfølgende kursus, såfremt der er ledige pladser to dage før holdstart. Pengene refunderes ikke ved sygdom.
Hvis der ikke er nok tilmeldte, aflyses eller flyttes kurset. Dette vil du få besked om senest 8 dage inden kursusstart. Da kan din indbetaling refunderes til dig eller overføres til næste kursus.
Sidste frist for tilmelding er fredag d. 20. maj 2022.
Om sygeplejerske og sundhedsfaglig coach Bitten Sehested:
Jeg er sygeplejerske og var fra 2013 – 2020 ansat som akut neurologisk sygeplejerske ved Aarhus Universitetshospital Aarhus.
I 2020 tog jeg springet og gik fra lønmodtager til selvstændig sygeplejerske i BjørengKlinik.
I 2021 supplerede jeg min uddannelse som sygeplejerske med en uddannelse som sundhedsfaglig coach ved Region Midtjylland.
I BjørengKlinik arbejder jeg blandt andet med vejledning, træning, behandling og coaching inden for fertilitet, graviditet og efterfødsel. Desuden arbejder jeg med coaching og mentoring af selvstændige sygeplejersker.
Som selvstændig sygeplejerske har jeg skabt mig et job, hvor jeg arbejder hele vejen rundt om mennesket og med mennesker. Med kropslig sundhed, mental sundhed og personlig udvikling. Og når jeg kommer hjem efter en travl arbejdsdag, kommer jeg hjem med energi og følelsen af, at det er det helt rigtige, jeg laver.
Det er mit ønske at give denne iværksætterglæde videre til dig, som også drømmer om at blive selvstændig.
Se alle ledige hold her
Det siger vores tidligere deltagere på Workshop for spirende selvstændige sygeplejersker
Der er endnu ingen udtalelser.
Telefon: 60 24 85 60
Besøg os på de sociale medier:
Tilmeld dig vores nyhedsbrev
Få 20% rabat på din første behandling, når du tilmelder dig nyhedsbrevet. Vi sender cirka en gang om måneden.
Leave this field empty if you're human:
*Når du tilmelder dig, accepterer du også vores privatlivspolitik.
Tilmeld dig vores nyhedsbrev
Få 20% rabat på din første behandling, når du tilmelder dig nyhedsbrevet. Vi sender cirka en gang om måneden.
Leave this field empty if you're human:
*Når du tilmelder dig, accepterer du også vores privatlivspolitik.
© 2020 Bjøreng Klinik.
Send os en besked med dit spørgsmål; så kontakter vi dig hurtigst muligt.
Ved indsendelse af formularen accepterer jeg at Bjøreng Klinik kontakter mig pr. mail eller telefon.